Taylor Swift med nytt angrep på bransjen
Det skjedde under torsdagens Billboard Women In Music Awards, melder flere medier, deriblant Entertainment Weekly, der Taylor Swift - som fyller 30 år i dag - mottok prisen som Woman of the Decade. Det har vært et trøblete siste halvår for Taylor Swift etter at hennes tidligere plateselskap Big Machine Records i sommer ble kjøpt opp av blant andre Justin Biebers manager, Scooter Braun, og hennes tidligere sjef i plateselskapet. les ogsåI det samme oppkjøpet mistet Swift rettighetene til sin egen låtkatalog, noe som har gjort henne rasende fordi hun mener hun aldri ble varslet om oppkjøpet og gitt en sjanse til å kjøpe rettighetene til sine egne åndsverk. les ogsåI talen under prisutdelingen adresserte hun Scooter Braun direkte. – Scooter kontaktet aldri meg eller mitt team for å diskutere dette, verken før salget eller engang etter at det var offentliggjort, sa Swift i en lengre og følelsesladd tale. les også– La meg bare si at definisjonen på den giftige mannsprivilegiet i industrien vår er folk som sier; «men han har alltid vært hyggelig mot meg», når jeg reisesr gyldige problemstillinger rundt artister og deres rett til å eie sin egen musikk, sa Taylor Swift, og la til: – Og selvfølgelig er han hyggelig mot deg! For når du er i rommet, har du noe han vil ha. Feiden på sosiale medier mellom Taylor Swift og Scooter Braun har splittet det amerikanske artistmiljøet der kvinner som Selena Gomez og Tinashe naturlig nok har støttet Swift, mens Justin Bieber like naturlig har vært ute og støttet sin nære venn og kollega. les ogsåSenest i november beskyldte Taylor Swift Braun for å ha hindret henne i å opptre under American Music Awards, noe Scooter Braun og hans team hardnakket avkreftet. Det endte med at Swift opptrådte under utdelingen. les ogsåTaylor Swift har for lengst varslet at hun vil spille inn sine egne sanger på nytt for å få eierskap til dem når dette er juridisk mulig om et knapt års tid.
Popstjernen Taylor Swift langet nok en gang ut mot det hun kaller en giftig mannsdominans i den amerikanske platebransjen.